钦定古今图书集成/明伦汇编/氏族典/第170卷 > 颜耆仲
## 钦定古今图书集成/明伦汇编/氏族典/第170卷 > 颜耆仲

按《龙溪县志》：“耆仲，字景英，师鲁之孙也。以祖遗泽补
官，初调福州海口镇，迁知鄞县，历倅临安府。宝庆二
年，始登进士第，除知江阴军。修学养士救荒，多所全
活。召除吏部郎中，历右司，以直秘阁提举淮东兼提
刑，召除枢密院副都承旨，历中书门下省检正诸房
文字，复由隆兴帅入为太府少卿，力丐祠，提举武夷”
山冲祐观。